1992–93. – 1062 ár frá stofnun Alþingis.

116. löggjafarþing. – 187. mál.

1198. Nefndarálit

um frv. til l. um bann við sölu á eignum ríkisins án lagaheimilda.

Frá 2. minni hluta efnahags- og viðskiptanefndar.

Nefndin hefur fjallað um málið og farið yfir þær umsagnir sem borist hafa. Eru þær allar jákvæðar. 2. minni hluti nefndarinnar telur afar brýnt að nú þegar séu sett í lög ákvæði um bann við sölu á eignum ríkisins án lagaheimilda. Ekki er ástæða til að bíða eftir að botn fáist í þá vinnu sem farið hefur fram á vegum fjárlaganefndar um málið.	Annar minni hluti leggur því til að málið verði samþykkt.

Alþingi, 6. maí 1993.

Jóhannes Geir Sigurgeirsson,	Kristín Ástgeirsdóttir.	Steingrímur J. Sigfússon.

frsm.

Halldór Ásgrímsson.